ประกาศกระทรวงการคลังประกาศกระทรวงการคลังเรื่องการประมูลพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๕๐ ครั้งที่ ๓[๑] อาศัยอำนาจตามความในมาตรา ๑๐ มาตรา ๑๔ และมาตรา ๒๔แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังโดยความเห็นชอบของคณะรัฐมนตรีขอประกาศให้ทราบทั่วกันว่ากระทรวงการคลังจะปรับโครงสร้างหนี้เงินกู้ต่างประเทศ ในปีงบประมาณ พ.ศ. ๒๕๕๐โดยการออกจำหน่ายพันธบัตรรัฐบาลเพื่อการบริหารหนี้ ในปีงบประมาณ พ.ศ. ๒๕๕๐ ครั้งที่๓ ซึ่งเป็นการเพิ่มปริมาณ (Re-open) พันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๔๙ครั้งที่ ๒ (LB095C) โดยวิธีการประมูลอัตราผลตอบแทน(โดยใช้สูตรการคำนวณราคา ตามประกาศธนาคารแห่งประเทศไทย ที่ ธปท.นว.(ว) ๑๐๘๖/๒๕๓๘ เรื่องมาตรฐานเสนอซื้อขาย และคำนวณราคาสำหรับการซื้อขายหลักทรัพย์รัฐบาลในตลาดรอง) โดยมอบหมายให้ธนาคารแห่งประเทศไทยจัดการแทนกระทรวงการคลังตามข้อกำหนดดังต่อไปนี้ข้อ ๑ กระทรวงการคลังจะออกจำหน่ายพันธบัตรรัฐบาลโดยวิธีการประมูลดังนี้(๑) จำหน่ายพันธบัตรรัฐบาลโดยวิธีประมูลแบบแข่งขันราคาให้แก่ธนาคารแห่งประเทศไทย ธนาคารพาณิชย์ ธนาคารออมสิน ธนาคารอาคารสงเคราะห์ ธนาคารเพื่อการเกษตรและสหกรณ์การเกษตรธนาคารเพื่อการส่งออกและนำเข้าแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทยบริษัทเงินทุน บริษัทหลักทรัพย์ กองทุนบำเหน็จบำนาญข้าราชการ กองทุนสำรองเลี้ยงชีพกองทุนรวม สำนักงานประกันสังคม บริษัทประกันภัย บริษัทประกันชีวิต และสถาบันอื่นๆ ที่มีบัญชีเงินฝากที่ธนาคารแห่งประเทศไทย(๒) จำหน่ายพันธบัตรรัฐบาลโดยวิธีประมูลแบบไม่แข่งขันราคาให้แก่มูลนิธิสหกรณ์ นิติบุคคลเพื่อการสาธารณกุศล การศาสนา ศิลปะ วัฒนธรรม วิทยาศาสตร์ วรรณคดีการศึกษาสาธารณประโยชน์อื่นๆ โดยมิได้มุ่งหวังประโยชน์มาแบ่งปันกัน กองทุนที่เป็นนิติบุคคลที่ใช้ผลประโยชน์จากต้นเงินและผู้มีสิทธิ์ประมูลในตลาดแรกที่ได้แจ้งความประสงค์เข้าร่วมประมูลแบบไม่แข่งขันราคาโดยผู้เข้าประมูลแบบไม่แข่งขันราคาจะต้องเสนอประมูลผ่านสถาบันการเงินที่ได้รับการแต่งตั้งเป็นไพรมารีดีลเลอร์(Primary Dealers) สำหรับการทำธุรกรรมซื้อขายพันธบัตรประเภท Outrightกับธนาคารแห่งประเทศไทย (Outright PD)ข้อ ๒ พันธบัตรรัฐบาลเพื่อการบริหารหนี้ ในปีงบประมาณพ.ศ. ๒๕๕๐ ครั้งที่ ๓ เป็นชนิดออกให้ในนามผู้ทรงกรรมสิทธิ์ในพันธบัตรตามราคาที่ตราไว้เป็นหน่วยหน่วยละหนึ่งพันบาทข้อ ๓ ผู้ประสงค์จะประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ ครั้งที่ ๓ จะต้องดำเนินการ ดังนี้(๑) ผู้ประสงค์จะประมูลพันธบัตรรัฐบาลแบบแข่งขันราคาโดยตรงต้องส่งข้อมูลทางระบบการประมูลตราสารหนี้โดยวิธีอิเล็กทรอนิกส์ (e-Bidding)ตามระเบียบธนาคารแห่งประเทศไทยว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์(e-Bidding) พ.ศ. ๒๕๔๖ ภายในเวลา ๙.๓๐ น. ของวันที่ประมูล โดยระบุราคาตรารวมที่เสนอซื้อและต้องเสนอว่าจะซื้อในอัตราผลตอบแทนร้อยละเท่าใดไม่เกิน ๓ อัตรา (ทศนิยมไม่เกิน ๓ ตำแหน่ง) และในการเสนอประมูลแต่ละอัตราต้องระบุราคาตราที่ขอซื้อไม่ต่ำกว่า ๑๐๐ ล้านบาท และไม่มีเศษของหลักล้าน โดยวงเงินรวมที่เสนอประมูลต้องไม่เกินวงเงินประมูลตามประกาศกระทรวงการคลัง(๒) ผู้ประสงค์จะเข้าประมูลพันธบัตรรัฐบาลแบบไม่แข่งขันราคาต้องยื่นความจำนงผ่านสถาบันการเงินที่ได้รับการแต่งตั้งจากธนาคารแห่งประเทศไทย หรือไพรมารีดีลเลอร์(Primary Dealers) ภายในเวลา ๑๒.๐๐ น. ก่อนวันที่ประมูลแบบแข่งขันราคา๑ วันทำการ และ Primary Dealers ต้องนำข้อมูลเสนอต่อธนาคารแห่งประเทศไทยทางระบบการประมูลตราสารหนี้โดยวิธีอิเล็กทรอนิกส์(e-Bidding) ตามระเบียบธนาคารแห่งประเทศไทย ว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์(e-Bidding) พ.ศ. ๒๕๔๖ ภายในเวลา ๑๔.๐๐ น. ของวันเดียวกัน โดยระบุราคาตราที่ขอซื้อไม่ต่ำกว่า๔ ล้านบาท และไม่เกิน ๔๐ ล้านบาท และไม่มีเศษของหลักล้านข้อ ๔ กระทรวงการคลังจะจัดสรรพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ ครั้งที่ ๓ ดังนี้(๑) ในการประมูลแบบแข่งขันราคา กระทรวงการคลังจะจัดสรรให้ผู้ประมูลที่เสนออัตราผลตอบแทนต่อร้อยต่ำสุดก่อนแล้วจึงจัดสรรให้ผู้ประมูลที่เสนออัตราผลตอบแทนต่อร้อยสูงขึ้นไปตามลำดับ และจะแจ้งผลให้ผู้ประมูลได้ทราบในวันประมูลนั้นในกรณีที่ผู้เสนอประมูลเสนออัตราผลตอบแทนเท่ากันมีหลายรายและจำนวนที่ขอประมูลของผู้เสนอประมูลในกลุ่มนั้นรวมกันแล้วเกินวงเงินที่กำหนดไว้ ให้กระทรวงการคลังจัดสรรพันธบัตรแก่ผู้เสนอประมูลในกลุ่มดังกล่าวเฉลี่ยตามสัดส่วนจำนวนที่ผู้เสนอประมูลเสนอขอประมูลหากมีเศษเหลือจากการจัดสรรให้กระทรวงการคลังจัดสรรให้แก่ผู้เสนอประมูลที่ได้ยื่นประมูลก่อนในกลุ่มนั้น(๒) ในการประมูลแบบไม่แข่งขันราคา กระทรวงการคลังจะจัดสรรพันธบัตรไม่เกินร้อยละ๒๐ ของวงเงินประมูลแต่ละรุ่น และจะได้รับจัดสรรในราคาอัตราถัวเฉลี่ยของการประมูล โดยกรณีที่มีผู้เสนอประมูลแบบไม่แข่งขันราคาเกินร้อยละ ๒๐ ของวงเงินประมูลจะดำเนินการจัดสรรตามสัดส่วน ส่วนกรณีไม่ถึงร้อยละ ๒๐ของวงเงินประมูล จะนำวงเงินส่วนที่เหลือไปรวมกับการประมูลแบบแข่งขันราคาข้อ ๕ ผู้ประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ ครั้งที่ ๓ แบบแข่งขันราคาได้ จะต้องชำระราคาภายในเวลา ๑๐.๐๐น. ของวันทำการที่สองถัดจากวันที่ประมูล โดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินผ่านระบบบาทเนตเข้าบัญชีกระแสรายวันงานจัดการตราสารหนี้ที่ธนาคารแห่งประเทศไทยสำหรับผู้เข้าประมูลแบบไม่แข่งขันราคา จะต้องโอนเงินผ่านระบบบาทเนตหรือหักเงินจากบัญชีเงินฝากให้กับไพรมารีดีลเลอร์(Primary Dealers) ที่ประมูลแทน ภายในวันทำการที่หนึ่งถัดจากวันประมูลแบบแข่งขันราคาโดยไพรมารีดีลเลอร์ (Primary Dealers) ต้องรับผิดชอบชำระราคาค่าพันธบัตรที่ประมูลแบบไม่แข่งขันราคาภายในเวลา๑๐.๐๐ น. ของวันทำการที่สองถัดจากวันประมูลโดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินผ่านระบบบาทเนตเข้าบัญชีกระแสรายวันงานจัดการตราสารหนี้ที่ธนาคารแห่งประเทศไทยข้อ ๖ เมื่อผู้ประมูลได้ชำระราคาตามข้อ ๕ แล้ว ให้ธนาคารแห่งประเทศไทยนำฝากพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ ครั้งที่ ๓ เข้าบัญชีผู้ประมูลได้ที่ศูนย์รับฝากหลักทรัพย์หรือออกเป็นใบตราสารหนี้ทั้งนี้ เป็นไปตามที่ผู้ประมูลได้ ได้แจ้งความประสงค์ไว้ข้อ ๗ ในกรณีที่ผู้ประมูลได้ไม่ชำระราคาค่าพันธบัตรรัฐบาลภายในวันและเวลาที่กำหนดให้ถือว่าผู้ประมูลได้ผิดนัดชำระหนี้กระทรวงการคลังอาจพิจารณาระงับสิทธิการทำธุรกรรมประมูลของผู้ประมูลรายนั้นเป็นการชั่วคราวหรือถาวรก็ได้ข้อ ๘ ให้ธนาคารแห่งประเทศไทยเป็นผู้จำหน่าย นายทะเบียนและตัวแทนการจ่ายเงินพันธบัตรรัฐบาลประเภทนี้ และจัดการอื่นๆ ที่จำเป็นเพื่อประโยชน์ในการนี้ข้อ ๙ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรรัฐบาลประเภทนี้ให้แก่ธนาคารแห่งประเทศไทยดังต่อไปนี้(๑) ค่าใช้จ่ายในการพิมพ์แบบพิมพ์พันธบัตร(๒) ค่าธรรมเนียมในการจัดการเกี่ยวกับพันธบัตร ในอัตราไม่เกินร้อยละ๐.๑ ของราคาพันธบัตรรัฐบาลที่จำหน่ายได้ ดอกเบี้ยที่ชำระและต้นเงินกู้ตามพันธบัตรที่ชำระคืนข้อ ๑๐ การโอนกรรมสิทธิ์หรือการจำนำพันธบัตรรัฐบาลประเภทนี้ให้ถือปฏิบัติตามระเบียบและพิธีปฏิบัติของนายทะเบียนหรือศูนย์รับฝากหลักทรัพย์ แล้วแต่กรณีข้อ ๑๑ กรณีที่มีการออกพันธบัตร มิให้ถือว่าพันธบัตรฉบับใดสมบูรณ์เว้นแต่พนักงานธนาคารแห่งประเทศไทย ซึ่งรัฐมนตรีว่าการกระทรวงการคลังได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้วข้อ ๑๒ กระทรวงการคลังได้กำหนดแผนการประมูลพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๕๐ ครั้งที่ ๓ โดยมีรายละเอียด ดังนี้ตารางประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ ครั้งที่ ๓พันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ประมูลวันที่วงเงินประมูล(ล้านบาท)วันที่ชำระเงินวันเริ่มคำนวณดอกเบี้ยวันครบกำหนดไถ่ถอนครั้งที่ ๓(LB095C)อายุคงเหลือ ๒.๔๕ ปี๒๙ พ.ย. ๒๕๔๙๓,๕๐๐๑ ธ.ค.๒๕๔๙๑๕ พ.ย. ๒๕๔๙๑๕ พ.ค. ๒๕๕๒อัตราดอกเบี้ยร้อยละ๕.๓๗๕ ต่อปีจำนวน ๖,๗๐๐ ล้านบาท๖ ธ.ค. ๒๕๔๙๓,๒๐๐๘ ธ.ค. ๒๕๔๙๑๕ พ.ย. ๒๕๔๙๑๕ พ.ค. ๒๕๕๒(๑) พันธบัตรรัฐบาลเพื่อการบริหารหนี้ ในปีงบประมาณพ.ศ. ๒๕๕๐ ครั้งที่ ๓ วงเงิน ๖,๗๐๐ ล้านบาท เป็นการเพิ่มปริมาณ(Re-open) พันธบัตรรัฐบาลเพื่อการบริหารหนี้ ในปีงบประมาณ พ.ศ. ๒๕๔๙ครั้งที่ ๒ (LB095C) อายุ ๓ ปี ทำให้วงเงินรวมของพันธบัตรรุ่นนี้เป็น๓๑,๒๐๐ล้านบาท (วันเปิดจำหน่ายครั้งแรกวันที่ ๑๕ พฤษภาคม ๒๕๔๙) โดยมีผลตั้งแต่วันที่ ๒๙ พฤษภาคม๒๕๔๙(๒) การคำนวณดอกเบี้ยของพันธบัตรประเภทนี้จะคำนวณจากมูลค่าของพันธบัตรโดยเริ่มคำนวณจากวันชำระดอกเบี้ยครั้งล่าสุดถึงวันก่อนวันไถ่ถอนพันธบัตรหนึ่งวัน การคำนวณดอกเบี้ยใช้หลักเกณฑ์หนึ่งปีมี ๓๖๕ วันแล้วนับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง โดยตลอดเวลาที่พันธบัตรยังมีอายุอยู่ให้แบ่งชำระดอกเบี้ยปีละสองงวดคือ วันที่ ๑๕ พฤษภาคม และ ๑๕ พฤศจิกายน ของทุกปี สำหรับดอกเบี้ยงวดสุดท้ายจะชำระพร้อมกับต้นเงินของพันธบัตรณ วันไถ่ถอนพันธบัตร หากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยก็ให้เลื่อนไปชำระในวันทำการถัดไป(๓) พันธบัตรรัฐบาลนี้มีกำหนดไถ่ถอนคืนในวันที่ ๑๕พฤษภาคม ๒๕๕๒ เป็นการไถ่ถอนครั้งเดียวเต็มตามจำนวนที่ออก และจะไม่มีการไถ่ถอนก่อนกำหนดหากวันไถ่ถอนตรงกับวันหยุดราชการหรือวันหยุดธนาคารแห่งประเทศไทย ก็ให้เลื่อนวันไถ่ถอนเป็นวันทำการถัดไปโดยการชำระคืนต้นเงินกู้ตามพันธบัตรรัฐบาลนี้ จะกระทำได้ต่อเมื่อได้รับคืนพันธบัตรข้อ ๑๓ กระทรวงการคลังขอสงวนสิทธิ์ ดังนี้(๑) ปรับเปลี่ยนการประมูลตามที่กระทรวงการคลังเห็นสมควรทั้งนี้ วงเงินรวมของพันธบัตรรัฐบาลที่ประมูลทุกงวดรวมกัน ต้องไม่เกิน ๖,๗๐๐ล้านบาท(๒) กระทรวงการคลังจะไม่รับประมูลของผู้ประมูลรายใดก็ได้และจะจัดสรรพันธบัตรรัฐบาลให้แก่ผู้ประมูลรายใดเป็นจำนวนเท่าใดก็ได้ ตามแต่จะเห็นสมควร(๓) ในกรณีที่การดำเนินการประมูลแบบไม่แข่งขันราคาไม่อยู่ในหลักเกณฑ์ที่กำหนด กระทรวงการคลังจะดำเนินการตามความเหมาะสมประกาศณ วันที่ ๒๗ พฤศจิกายน พ.ศ. ๒๕๔๙อุทิศธรรมวาทินอธิบดีกรมสรรพสามิตรักษาราชการแทนรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังวัชศักดิ์/ผู้จัดทำ๒๖ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๓๑ ง/หน้า ๖/๒๐ ธันวาคม ๒๕๔๙